ธนาคารกลางสหรัฐฯเริ่มลดการกระตุ้นเศรษฐกิจต้นปี 57
ดัชนีดาวน์โจนส์ของสหรัฐฯปิดตลาด ปรับตัวสูงสุดเป็นประวัติการณ์ซึ่งเป็นผลมาจากการที่ธนาคารกลางของสหรัฐฯ ประกาศจะเริ่มลดมาตรการกระตุ้นเศรษฐกิจในเดือนม.ค.นี้ เป็นสัญญาณว่า เศรษฐกิจของสหรัฐฯเริ่มฟื้นตัวแล้วนายเบน เบอร์นันเก้ ประธานธนาคารกลางสหรัฐฯ หรือ เฟด แถลงผลการหารือของคณะกรรมการด้านนโยบายการเงินซึ่งใช้เวลานาน 2 วัน ประเด็นหลัก คือ นับตั้งแต่เดือน ม.คนี้ เป็นต้นไป เฟดจะลดมาตรการกระตุ้นเศรษฐกิจ โดยจะซื้อพันธบัตรลดลง จากเดิมซื้อเดือนละ 85000 ล้านเหรียญสหรัฐฯลดลงเหลือ 75000 ล้านเหรียญสหรัฐฯ แต่จะคงอัตราดอกเบี้ยต่ำไปจนถึงปลายปี 2558 เพื่อสนับสนุนการฟื้นตัวทางเศรษฐกิจต่อไป ความชัดเจนของเฟดในการลดมาตราการกระตุ้นเศรษฐกิจสะท้อนให้เห็นว่าเศรษฐกิจของสหรัฐฯเริ่มฟื้นตัวแล้ว และความจำเป็นในการพึ่งพิงความช่วยเหลือจากเฟดก็ลดน้อยลงด้วย จึงส่งผลให้ตลาดหุ้นของสหรัฐฯ ทั้งดาวน์โจนส์และแนสแดคปิดตลาดปรับตัวสูงเป็นประวัติการณ์ 
 ธนาคารกลางของสหรัฐฯ ประกาศจะเริ่มลดมาตรการกระตุ้นเศรษฐกิจในเดือน ม.ค.นี้ เป็นสัญญาณว่าเศรษฐกิจของสหรัฐฯเริ่มฟื้นตัวแล้ว
ธนาคารกลาง,เบน เบอร์นันเก้,เฟด